Scardona

TransAkustik / Zagreb
2025-10-10 21:00 - 22:00 (Europe/Zagreb) | Zagreb – Klub Kazališta Komedija, Cesarčeva 2, Zagreb, 10000, Croatia (Local Name: Hrvatska)
TransAkustik se nakon prošlogodišnjeg rasprodanog koncerta u Zagrebu vraća u Klub kazališta Komedija (Kontesa) 10. listopada uz posebnog gosta – Tedija Spalata.
Ulaznice su u prodaji preko ulaznice.hr
Nakon što su prošle godine rasprodali zagrebački Klub kazališta Komedija koncertom Transakustična večer: od bluesa do sevdaha te osvojili publiku i kritiku, glazbeni sastav TransAkustik ususret 10. godišnjici benda donosi svoj novi koncertni koncept – “Ljubav koja traje”.

Publika će u petak, 10. listopada 2025., imati priliku doživjeti najveće ljubavne priče ispričane kroz glazbu. Na repertoaru su bezvremenske pjesme domaćih i stranih autora, u novim, originalnim aranžmanima koji otkrivaju sasvim nove nijanse emocija. Poznati evergreeni i pomalo zaboravljeni glazbeni dragulji zasjat će u posebnom ugođaju, pretvarajući koncertnu večer u glazbeno putovanje kroz ljubav koja ostaje.
Vrhunski glazbenici, vrhunski gost
Svojim prepoznatljivim zvukom i autentičnim interpretacijama, TransAkustik i ovoga puta obećavaju nezaboravan doživljaj, uz vrhunske glazbene goste. Poseban gost koncerta je Tedi Spalato, čiji će prepoznatljiv vokal i interpretacija dodatno obogatiti program.
TranAkusik je odlučio na ovaj koncert pozvati i vrhunske glazbenike – Darka Bakića na gitari, Hrvoja Pekasa na bas gitari, Danka Krznarića na klavijaturama, Dadu Rakića na gitari, Danijela Curića na trubi, Viktora Margana na bubnjevima, te Vinka Didovića na harmonici.
Koncert “Ljubav koja traje” nije samo glazbeni događaj, već i emotivno iskustvo koje povezuje generacije i podsjeća na to da ljubav, baš poput glazbe, traje zauvijek.
Iva Ivković Ivanišević iz TransAkustika je najavljujući ovaj koncert rekla: “Vraćamo se u Zagreb i u Klub kazališta Komedija – prostor koji ima dušu i koji sam po sebi već ispriča pola priče. Na nama je da tu priču oplemenimo pjesmama o ljubavi – onoj koja traje, mijenja se, ali uvijek ostaje. ‘Ljubav koja traje’ je glazbeni vremeplov kroz neke od najljepših ljubavnih pjesama. One velike, one tihe, one izgubljene i one koje još uvijek traju – sve su one zaslužile novo transakustično ruho. To znači da ćemo, kao i obično, povezati stilove od bluesa do sevdaha i autorskih pjesama. Od Tome Bebića, Jadranke Stojaković, Kiće i Olivera do Cohena i Claptona. Biti opjevan u pjesmi je kao ostaviti trag koji ništa ne može izbrisati. I vjerujem da će upravo ta emocija biti ono što će publika osjetiti u ovoj posebnoj večeri.
Dolazimo s fantastičnim glazbenicima koji su puno više od pratnje – oni su naši sugovornici na pozornici. Svaki ton, svaki aranžman nosi njihov rukopis.”
TransAkustik uspješno nastavlja nizati i autorske pjesme te su ovog ljeta imali zapažen nastup na Melodijama Jadrana gdje su nastupili uz bok najvećim imena hrvatske glazbe s pjesmom “Sada slavimo” koju prati odličan spot!

Tomislav Bralić i klapa Intrade / Šibenik
2025-09-04 20:00 - 22:00 | Šibenik – Tvrđava sv. Mihovila, Zagrađe 21, Šibenik, 22000, Croatia (Local Name: Hrvatska)
RASPRODANO
Četiri desetljeća bogate glazbene karijere Tomislav Bralić i klapa Intrade proslavit će nizom koncerata. S publikom će zapjevati na zadarskom Forumu, u pulskoj Areni, u Areni Zagreb te šibenskoj Tvrđavi sv. Mihovila – u prostorima koji su obilježili njihovu karijeru.
Kada je krenuo pjevati u Intradama, Tomislav Bralić je bio tako mlad da je morao tražiti dopuštenje roditelja, a danas s ponosnom poziva na 40 godina Intrada i velike koncerte.
Čini se kao da je sve proletjelo, a malo po malo došli smo do velikog jubileja. Već sada sam uzbuđen, presretan i jedva čekam ponovno zapjevati s našom vjernom publikom! Pozivam sve da nam se pridruže, dođite sa svih strana svijeta, sa svake bande! Hvala vam unaprijed i živili mi svi!”
Tomislav Bralić i klapa Intrade ovu će godinu obilježiti slavljeničkom turnejom koja donosi jedinstvenu priliku za sve ljubitelje klapske pjesme. Na krilima bogate glazbene karijere i dugogodišnje tradicije, turneja će obuhvatiti domaće i inozemne lokacije. “Prošetat ćemo kroz sve ove godine – od svake ćemo otpjevati barem jednu pjesmu, prisjetiti se svih festivala i albuma koji su obilježili našu priču”, najavio je Bralić o koncertima.
Na čarobnom prostoru na Tvrđavi sv. Mihovila u Šibeniku zapjevat će 4. rujna. Na Večerima dalmatinske šansone pjevali su više od desetak puta i šibenskoj publici tako premijerno izvodili mnoge pjesme koje su obilježile njihovu karijeru. Jedva čekaju još jedno glazbeno druženje.
U 2025. godini, Tomislav Bralić i klapa Intrade ne slave samo prošlost – slave i budućnost. Turneja koja je pred njima nije kraj, već nova stranica u glazbenoj priči koja još dugo neće stati. Isto tako, najavljuju i izlazak antologije najvećih hitova.

4 Tenora / Međugorje
2025-08-28 20:00 - 22:00 | Međugorje – Sportski centar, Krstine 65, Međugorje, Bosnia and Herzegovina
4 Tenora dolaze u Međugorje (Sportski centar).
Ulaz je slobodan.

Tomislav Bralić i klapa Intrade / Pula
2025-08-23 21:00 - 22:30 | Pula – Arena, Flavijevska ulica, Pula, Croatia (Local Name: Hrvatska)
